Mariya Dimoglu

Mariya İvanovna Dimoglu - gagauz resimcisi.

Tomay küüyündä duudu. Kişinöv “İ. Repin” adına resimcilik okulunu başardı. Çok yıllar Kongaz küüyündä resimcilii üüretti. Sora Komrat resimci okulunda işledmää başladı. Respublikan hem halklararası resim sergilerindä pay aldı. Büünkü gündä – serbest resimci. 
Kendi resimnerindä gagauzluu, gagauz ruhunu, harakterını, adetini, sıralarını gösterer. Onuştan o resimnerä diil saatlarlan, ama günnärlän doyamêêrsın bakmaa. 

Bunun sebepi da şu: o resimnerdän gagauzluk ruhu eseer. Büünkü gagauz resimcilerin arasında bölä yaratan başka bir insan yok. 
Gagauz Yerinda anılmış resimci çok var. Onnarın kimilerini halk anılmış yaptı, kimilerini yaratmaları, kimileri da, kendi-kendisini metedip, anılmış oldular. O hiç birinä açıklanmayıp, şindi birerdä görünmeyip, yavaşıcık resimnerini yaradêr. 

Sergilerä katılmêêr.Mariya İvanovna Dimoglu para için yaratmêêr. O kendi canı için yaradêr.

Para o başka yollarlan (aalemin evlerinä remont yapıp, Türkiyedä evlerdä izmet edip, Komrat paneerında bişeylär satıp) kazanêr. Ama genä da, onun resimnerini bulup, onnarı muzeylär, özel kişilär satın alêrlar.

Kategoriya:Resimcilär
Kategoriya:Gagauzlar
Kategoriya:Gagauz biografiyaları